ຜູ້ສະໜັບສະໜູນ ຝ່າຍຄ້ານ 7 ຄົນ ບາດເຈັບ ໃນລະຫວ່າງ ການໂຮມຊຸມນຸມ ຢູ່ກຳປູເຈຍ
ພວກປະທ້ວງ ສະໜັບສະໜູນຝ່າຍຄ້ານ ກຳປູເຈຍ 7 ຄົນ ໄດ້ຮັບບາດເຈັບ ຍ້ອນຖືກທຸບຕີ ໂດຍເຈົ້າໜ້າທີ່ ຮັກສາຄວາມປອດໄພ ເອກກະຊົນ.
ເຈັດຄົນໄດ້ຮັບບາດເຈັບໃນວັນຈັນວານນີ້ ເວລາຜູ້ສະ ໜັບສະໜູນ ສະມາຊິກ ສະພາພັກຝ່າຍຄ້ານ ທີ່ໄດ້ຮັບ ເລືອກຕັ້ງທ່ານນາງ Mu Sochua ປະທະກັນກັບຍາມ ຮັກສາຄວາມປອດໄພເອກກະຊົນ ຢູ່ນອກສວນເສລີ ພາບ ໃນນະຄອນພະນົມເປັນ ບັນດາຜູ້ເຫັນເຫດການ ກ່າວວ່າ ຍາມຮັກສາຄວາມສະ ຫງົບພົນລະເຮືອນ ທີ່ມີ ໄມ້ຄ້ອນເປັນອາວຸດ ໄດ້ທຸບຕີ ທຸກຄົນທີ່ຢູ່ໃກ້ໆກັບສະມາຊິກສະພາ ໃນຂະນະທີ່ ທ່ານ ນາງ ພະຍາຍາມເຂົ້າໄປໃນສວນ ສວນດັ່ງກ່າວ ໄດ້ຕັ້ງ ຂື້ນມາ ເພື່ອເປັນບ່ອນເຕົ້າໂຮມ ຂອງສາທາລະນະ ແຕ່ ໄດ້ຖືກປິດລົງ ບໍ່ໃຫ້ປະຊາຊົນເຂົ້າໄປ ນັບຕັ້ງແຕ່ມີການທັບມ້າງ ການປະທ້ວງ ໃນ ເດືອນມັງກອນຜ່ານມາ ມີຢ່າງໜ້ອຍນຶ່ງຄົນ ໄດ້ຮັບບາດເຈັບສາຫັດ ທ່ານ ນາງ Mu Sochua ຮ້ອງການໂຈມຕີນີ້ວ່າ “ໂຫດຮ້າຍທີ່ສຸດ ” ຊຶ່ງທ່ານ ນາງໄດ້ ກ່າວເພີ້ມເຕີມວ່າ “ນີ້ບໍ່ແມ່ນເທຶ່ອທຳອິດທີ່ລັດຖະບານຮຸນເຊນ ໄດ້ໃຊ້ ກຳລັງຮັກສາ ຄວາມປອດໄພເອກກະຊົນ ທັບມ້າງ ແລະປິດປາກປິດສຽງພວກທີ່ລຸກຂື້ນທ້າທາຍ ເວລາໃດທີ່ນາຍເໜືອຫົວຂອງເຂົາເຈົ້າໄດ້ອອກຄຳສັ່ງ ເຂົາເຈົ້າກໍເລີ້ມພາກັນ ລາກແກ່ຜູ້ ຄົນໜີອອກໄປ ແລະທຸບຕີເຂົາເຈົ້າຢ່າງບໍ່ມີຄວາມປານີ ”